กฎกระทรวงถังขนส่งก๊าซธรรมชาติอัด พ.ศ. 2564
วันที่ประกาศ: 2021-05-28

content: กฎกระทรวง ถังขนส่งก๊าซธรรมชาติอัด พ.ศ. ๒๕๖๔
content: อาศัยอำนาจตามความในมาตรา ๕ วรรคหนึ่ง และมาตรา ๗ วรรคหนึ่ง (๑) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ วรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ก๊าซธรรมชาติอัด” หมายความว่า ก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง ซึ่งอยู่ในสถานะไอก๊าซที่ถูกอัดเก็บไว้ภายใต้ความดันสูง “ถังขนส่งก๊าซธรรมชาติอัด” หมายความว่า
sectionNo: 2
content: ถังขนส่งก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง เพื่อใช้ในการขนส่งก๊าซธรรมชาติอัด “รถขนส่งก๊าซธรรมชาติอัด” หมายความว่า
sectionNo: 2
content: รถยนต์ตามกฎหมายว่าด้วยรถยนต์หรือรถตามกฎหมายว่าด้วยการขนส่งทางบกที่ได้รับอนุญาตให้ใช้ในการขนส่งวัตถุอันตราย ซึ่งมีถังขนส่งก๊าซธรรมชาติอัดแบบติดตรึง แต่ไม่รวมถึงถังก๊าซธรรมชาติรถยนต์ของรถดังกล่าว “รถบรรทุกก๊าซธรรมชาติอัด” หมายความว่า
sectionNo: 2
content: รถยนต์ตามกฎหมายว่าด้วยรถยนต์หรือรถตามกฎหมายว่าด้วยการขนส่งทางบกที่ได้รับอนุญาตให้ใช้ในการขนส่งวัตถุอันตราย ซึ่งใช้ในการบรรทุกถังขนส่งก๊าซธรรมชาติอัดแบบยกและเคลื่อนที่ได้ แต่ไม่รวมถึงถังก๊าซธรรมชาติรถยนต์ของรถดังกล่าว “รถไฟขนส่งก๊าซธรรมชาติอัด” หมายความว่า
sectionNo: 2
content: รถไฟที่มีถังขนส่งก๊าซธรรมชาติอัดแบบติดตรึงหรือแบบยกและเคลื่อนที่ได้อยู่กับแคร่รถไฟ แต่ไม่รวมถึงถังบรรจุก๊าซธรรมชาติเพื่อใช้เป็นเชื้อเพลิงของเครื่องยนต์ของรถไฟดังกล่าว “โกร่งป้องกัน” หมายความว่า โครงสร้างที่มีวัตถุประสงค์สำหรับป้องกันถังขนส่งก๊าซธรรมชาติอัด
sectionNo: 2
content: และให้หมายความรวมถึงโครงสร้างที่มีลักษณะเป็นตู้ด้วย “กลุ่มถัง” หมายความว่า ถังขนส่งก๊าซธรรมชาติอัดที่ไม่มีลิ้นปิดเปิดตั้งแต่สองถังขึ้นไปที่ต่อถึงกันเป็นกลุ่ม โดยเชื่อมโยงกันด้วยระบบท่อก๊าซ “มาตรฐาน ISO” หมายความว่า มาตรฐานที่กำหนดโดยองค์การระหว่างประเทศว่าด้วยการมาตรฐาน (International Organization
sectionNo: 2
content: for Standardization) ได้แก่ มาตรฐาน ISO 9809-1 มาตรฐาน ISO 9809-2 มาตรฐาน ISO 9809-3 มาตรฐาน ISO 11119-1 มาตรฐาน ISO 11119-2 มาตรฐาน ISO 11119-3 มาตรฐาน ISO 11120 และมาตรฐาน ISO 11515 “หลักเกณฑ์ใน ADR” หมายความว่า
sectionNo: 2
content: หลักเกณฑ์ในความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจของยุโรปแห่งสหประชาชาติ (European Agreement Concerning the International Carriage of Dangerous Goods by Road)
sectionNo: 1
content: หมวด ๑ บททั่วไป
sectionNo: 3
content: ข้อ ๓ ถังขนส่งก๊าซธรรมชาติอัดมีสองแบบ ดังต่อไปนี้ (๑) ถังขนส่งก๊าซธรรมชาติอัดแบบติดตรึง (๒) ถังขนส่งก๊าซธรรมชาติอัดแบบยกและเคลื่อนที่ได้ ถังขนส่งก๊าซธรรมชาติอัดตามวรรคหนึ่ง อาจมีลักษณะเป็นถังเดี่ยวหรือกลุ่มถังก็ได้
sectionNo: 4
content: ข้อ ๔ ถังขนส่งก๊าซธรรมชาติอัดซึ่งมีลักษณะเป็นกลุ่มถัง จะต้องมีปริมาณความจุรวมของก๊าซธรรมชาติอัดในถังแต่ละกลุ่มไม่เกินกว่าที่กำหนดไว้ ดังต่อไปนี้ (๑) สำหรับแบบติดตรึง ไม่เกิน ๕,๐๐๐ ลิตร (๒) สำหรับแบบยกและเคลื่อนที่ได้ ไม่เกิน ๓,๐๐๐ ลิตร
sectionNo: 5
content: ข้อ ๕ การขนส่งก๊าซธรรมชาติทางบกด้วยถังขนส่งก๊าซธรรมชาติอัด ให้ขนส่งโดยรถขนส่งก๊าซธรรมชาติอัด รถบรรทุกก๊าซธรรมชาติอัด หรือรถไฟขนส่งก๊าซธรรมชาติอัด ตามหลักเกณฑ์ วิธีการ และเงื่อนไขที่กำหนดไว้ในกฎกระทรวงนี้ การขนส่งก๊าซธรรมชาติทางน้ำด้วยถังขนส่งก๊าซธรรมชาติอัด ให้เป็นไปตามหลักเกณฑ์ วิธีการ
sectionNo: 5
content: และเงื่อนไขที่รัฐมนตรีประกาศกำหนดในราชกิจจานุเบกษา
sectionNo: 6
content: ข้อ ๖ การบรรทุกถังขนส่งก๊าซธรรมชาติอัดแบบยกและเคลื่อนที่ได้ ต้องจัดให้มีการตรึงไว้กับตัวโครงรถเพื่อป้องกันมิให้ถังขนส่งก๊าซธรรมชาติอัดเคลื่อนที่หรือล้มระหว่างการขนส่ง ตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 7
content: ข้อ ๗ ห้ามติดตั้งถังขนส่งก๊าซธรรมชาติอัดสำหรับรถที่ใช้ในการขนส่งประเภทรถพ่วงตามกฎหมายว่าด้วยการขนส่งทางบก
sectionNo: 2
content: หมวด ๒ ลักษณะของถังขนส่งก๊าซธรรมชาติอัด
sectionNo: 8
content: ข้อ ๘ ถังขนส่งก๊าซธรรมชาติอัดต้องได้รับการออกแบบหรือผลิต และการทดสอบและตรวจสอบในการออกแบบหรือผลิต ตามมาตรฐานผลิตภัณฑ์อุตสาหกรรมตามกฎหมายว่าด้วยมาตรฐานผลิตภัณฑ์อุตสาหกรรม หรือมาตรฐาน ISO หรือตามหลักเกณฑ์ใน ADR หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 9
content: ข้อ ๙ การออกแบบหรือผลิตถังขนส่งก๊าซธรรมชาติอัด อย่างน้อยต้องเป็นไปตามหลักเกณฑ์ ดังต่อไปนี้ (๑) ออกแบบให้สามารถใช้กับก๊าซธรรมชาติอัดได้ (๒) ออกแบบมาเพื่อการขนส่งหรือสามารถใช้เพื่อการขนส่งได้ (๓) วัสดุที่ใช้ผลิตถังและอุปกรณ์สำหรับปิดถังที่อาจสัมผัสกับก๊าซธรรมชาติต้องไม่ทำปฏิกิริยากัน
sectionNo: 9
content: หรือก่อให้เกิดส่วนประกอบที่เป็นอันตราย (๔) วัสดุที่ใช้ผลิตถังและอุปกรณ์สำหรับปิดถังต้องได้รับการออกแบบให้มีความต้านทานจากการแตกเปราะ และรอยแตกที่เกิดจากอิทธิพลของการผุกร่อนและความเค้นรวมกัน (๕) ถังและอุปกรณ์สำหรับปิดถังต้องได้รับการออกแบบ ผลิต ทดสอบ และติดตั้งให้สามารถทนทานต่อสภาวะต่าง ๆ
sectionNo: 9
content: รวมถึงการล้าซึ่งสามารถเกิดขึ้นระหว่างการขนส่งและการใช้งานปกติ (๖) ความหนาของถังต้องไม่น้อยกว่าความหนาต่ำสุดที่ได้ออกแบบไว้
sectionNo: 10
content: ข้อ ๑๐ ถังขนส่งก๊าซธรรมชาติอัดที่ออกแบบตามมาตรฐานซึ่งมีการกำหนดอายุการใช้งานของถังหรือจำนวนครั้งในการอัดก๊าซหรือเงื่อนไขการใช้งานอื่น ๆ ให้อายุการใช้งานของถังหรือจำนวนครั้งในการอัดก๊าซหรือเงื่อนไขการใช้งานอื่น ๆ เป็นไปตามหลักเกณฑ์ วิธีการ
sectionNo: 10
content: และเงื่อนไขด้านความปลอดภัยที่รัฐมนตรีประกาศกำหนดในราชกิจจานุเบกษา
sectionNo: 3
content: หมวด ๓ การติดตั้งถังขนส่งก๊าซธรรมชาติอัด ระบบท่อก๊าซ และอุปกรณ์
sectionNo: 11
content: ข้อ ๑๑ การติดตั้งถังขนส่งก๊าซธรรมชาติอัดต้องดำเนินการ ดังต่อไปนี้ (๑) มีการยึดถังขนส่งก๊าซธรรมชาติอัดติดกับโครงสร้างอย่างมั่นคง แข็งแรง และสามารถทนต่อความเค้นสถิตและความเค้นจลน์ในสภาพการขนส่งเต็มพิกัดได้ โดยมีความแข็งแรงต่อความเร่งไม่น้อยกว่า ๒ จี ตามทิศทางการเคลื่อนที่ของยานพาหนะและในแนวดิ่งลง
sectionNo: 11
content: และไม่น้อยกว่า ๑ จี ในทิศทางตั้งฉากกับการเคลื่อนที่ของยานพาหนะและในแนวดิ่งขึ้น และจะต้องเป็นไปตามกฎหมายว่าด้วยรถยนต์ กฎหมายว่าด้วยการขนส่งทางบก และกฎหมายเกี่ยวกับการรถไฟ หรือวิธีการอื่นที่อธิบดีกรมธุรกิจพลังงานเห็นชอบ (๒) มีโกร่งป้องกันที่เหมาะสม และมีการระบายอากาศที่ดี (๓)
sectionNo: 11
content: ต้องยึดด้วยโครงสร้างที่ยึดให้ทั้งหมดเป็นหน่วยเดียวกันและป้องกันไม่ให้ถังมีการเคลื่อนตัวที่สัมพัทธ์กับโครงสร้าง และป้องกันการเคลื่อนตัวที่จะก่อให้เกิดความเค้นเข้มข้นเฉพาะจุด ทั้งนี้ ในกรณีที่การยึดถังขนส่งก๊าซธรรมชาติอัดกับโครงสร้างถูกออกแบบให้มีการเคลื่อนตัวที่สัมพัทธ์กันได้ในโครงสร้าง
sectionNo: 11
content: การเคลื่อนตัวดังกล่าวจะต้องไม่ทำให้เกิดการรั่วไหลของก๊าซที่ความดันใช้งาน และการออกแบบดังกล่าวต้องสามารถทนต่อความเค้นสถิต ความเค้นจลน์ และความเค้นที่เกิดจากความร้อนระหว่างการใช้งานและการขนส่ง นอกจากนี้ ต้องออกแบบให้ครอบคลุมผลกระทบที่เกิดจากการล้าของการใช้งานซ้ำ ๆ ตลอดอายุการใช้งานด้วย (๔)
sectionNo: 11
content: ระบบท่อก๊าซร่วมต้องออกแบบให้ได้รับการป้องกันจากแรงกระแทกและการฉีกขาด (๕) มีการจัดวางถังโดยจัดเรียงให้สามารถระบายก๊าซขึ้นข้างบนได้สะดวก หากมีการรั่วไหลเกิดขึ้น
sectionNo: 12
content: ข้อ ๑๒ การติดตั้งถังขนส่งก๊าซธรรมชาติอัด ต้องมีระยะห่างจากอุปกรณ์อื่น ๆ ดังต่อไปนี้ (๑) ระยะห่างตามแนวราบ ระหว่างผนังด้านหลังห้องคนขับรถกับผนังถังขนส่งก๊าซธรรมชาติอัดส่วนที่ใกล้ที่สุดไม่น้อยกว่า ๑๕๐ มิลลิเมตร (๒) ระยะห่างตามแนวราบ
sectionNo: 12
content: ระหว่างด้านในของกันชนท้ายกับผนังถังขนส่งก๊าซธรรมชาติอัดส่วนที่ใกล้ที่สุดไม่น้อยกว่า ๑๐๐ มิลลิเมตร (๓) ระยะห่างระหว่างผนังถังขนส่งก๊าซธรรมชาติอัดและอุปกรณ์กับท่อไอเสียไม่น้อยกว่า ๑๐๐ มิลลิเมตร
sectionNo: 13
content: ข้อ ๑๓ การติดตั้งถังขนส่งก๊าซธรรมชาติอัดกับโครงสร้างหรือโครงรถ ต้องไม่มีส่วนหนึ่งส่วนใดของถังล้ำหรือยื่นออกมานอกโครงสร้าง โครงรถ หรือกันชนท้าย
sectionNo: 14
content: ข้อ ๑๔ ถังขนส่งก๊าซธรรมชาติอัดต้องมีกล่องโลหะที่มีความแข็งแรงยึดแน่นติดกับโครงรถในตำแหน่งที่ปลอดภัย เพื่อป้องกันหัวท่อรับก๊าซและหัวท่อจ่ายก๊าซ แบตเตอรี่ของรถจะต้องไม่ติดตั้งไว้ในด้านเดียวกับด้านที่มีหัวท่อรับก๊าซและหัวท่อจ่ายก๊าซ
sectionNo: 14
content: และแบตเตอรี่ต้องอยู่ในกล่องโลหะที่ปิดมิดชิดหรือบรรจุในกล่องที่เป็นฉนวน และขั้วแบตเตอรี่หุ้มด้วยฉนวนไฟฟ้า
sectionNo: 15
content: ข้อ ๑๕ การติดตั้งถังขนส่งก๊าซธรรมชาติอัดชนิดที่มีเส้นใยเสริมความแข็งแรง ต้องมีการป้องกันการเสื่อมสภาพอันเนื่องมาจากรังสีเหนือม่วงจากแสงแดดด้วย
sectionNo: 16
content: ข้อ ๑๖ ถังขนส่งก๊าซธรรมชาติอัดที่มีการติดตั้งลิ้นปิดเปิดก๊าซที่ถัง ต้องจัดให้มีอุปกรณ์ควบคุมความดันเกินพิกัดหรืออุปกรณ์ควบคุมความดันแบบอื่นที่ถังเพื่อป้องกันไม่ให้อุณหภูมิและความดันก๊าซของถังเกินกว่าที่ออกแบบไว้ ลักษณะของอุปกรณ์ควบคุมความดันเกินพิกัดหรืออุปกรณ์ควบคุมความดันแบบอื่นตามวรรคหนึ่ง
sectionNo: 16
content: ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 17
content: ข้อ ๑๗ การติดตั้งลิ้นปิดเปิดก๊าซที่ถังขนส่งก๊าซธรรมชาติอัด ต้องติดตั้งในตำแหน่งที่เข้าถึงได้สะดวก และไม่ปิดกั้นการระบายก๊าซของอุปกรณ์ควบคุมความดันเกินพิกัดหรืออุปกรณ์ควบคุมความดันแบบอื่น
sectionNo: 18
content: ข้อ ๑๘ กลุ่มถังแต่ละกลุ่มต้องมีลิ้นปิดเปิดก๊าซที่ท่อทางออกเพื่อจุดประสงค์ในการแยกเป็นแต่ละกลุ่ม ทั้งนี้ การติดตั้งลิ้นปิดเปิดก๊าซตัวประธานต้องติดตั้งในตำแหน่งที่เข้าถึงได้โดยสะดวก
sectionNo: 19
content: ข้อ ๑๙ กลุ่มถังแต่ละกลุ่มต้องติดตั้งมาตรวัดความดันอย่างน้อยหนึ่งตัว และแสดงค่าที่อ่านได้สูงสุดอยู่ระหว่างหนึ่งจุดสองเท่าของค่าความดันระบายก๊าซที่ตั้งไว้ของลิ้นแบบระบายความดันของระบบท่อก๊าซ และไม่เกินสองเท่าของความดันใช้งาน
sectionNo: 20
content: ข้อ ๒๐ กลุ่มถังแต่ละกลุ่มต้องมีการติดตั้งลิ้นแบบระบายความดันของระบบท่อก๊าซซึ่งต้องตั้งค่าความดันระบายก๊าซไว้ไม่เกินหนึ่งจุดสองเท่าของความดันที่ใช้งานสูงสุดในแต่ละกลุ่ม และอยู่ในตำแหน่งที่ง่ายต่อการเข้าไปดูแลและบำรุงรักษาให้อยู่ในสภาพพร้อมใช้งาน
sectionNo: 20
content: รวมทั้งมีการติดตั้งท่อระบายก๊าซที่ระบายออกไปในทิศทางที่ไม่ก่อให้เกิดอันตรายต่อผู้ปฏิบัติงานและบุคคลซึ่งอยู่ในบริเวณใกล้เคียง
sectionNo: 21
content: ข้อ ๒๑ อุปกรณ์ควบคุมความดันเกินพิกัดหรืออุปกรณ์ควบคุมความดันแบบอื่นชนิดที่มีลิ้นแบบระบายความดันที่ติดตั้งบนถังขนส่งก๊าซธรรมชาติอัด และลิ้นแบบระบายความดันของระบบท่อก๊าซ ต้องมีสิ่งปกคลุมเพื่อป้องกันมิให้น้ำและสิ่งสกปรกเข้าไปอุดตัน
sectionNo: 21
content: โดยอยู่ในตำแหน่งที่ง่ายต่อการเข้าไปดูแลและบำรุงรักษาให้อยู่ในสภาพพร้อมใช้งาน มีการติดแผ่นเครื่องหมายที่แสดงค่าความดันเกินพิกัด และมีการผนึกลวดประทับตราผูกติดไว้เพื่อป้องกันไม่ให้บุคคลภายนอกเข้ามาปรับแต่งความดัน ในกรณีที่จำเป็นจะต้องถอดอุปกรณ์ตามวรรคหนึ่ง เพื่อนำไปทำการทดสอบ ให้ทำลายผนึกได้
sectionNo: 21
content: และเมื่อทำการทดสอบและตั้งค่าความดันก๊าซแล้ว ต้องติดแผ่นเครื่องหมายตามวรรคหนึ่งและติดผนึกใหม่
sectionNo: 22
content: ข้อ ๒๒ ถังขนส่งก๊าซธรรมชาติอัดต้องมีการติดตั้งข้อต่อระบายก๊าซที่ระบบท่อก๊าซในตำแหน่งที่สามารถระบายก๊าซออกจากถังและท่อก๊าซได้ทั้งหมด เพื่อประโยชน์ในการทดสอบ ตรวจสอบ หรือซ่อมบำรุง
sectionNo: 23
content: ข้อ ๒๓ ในกรณีที่จัดให้มีลิ้นปิดเปิดก๊าซสำหรับปิดฉุกเฉินที่ระบบท่อก๊าซ ต้องสามารถทำการปิดได้อย่างรวดเร็วเมื่อเกิดเหตุฉุกเฉิน โดยต้องมีป้ายข้อความว่า “วาล์วฉุกเฉิน” เขียนด้วยตัวอักษรสีแดง ขนาดความสูงของตัวอักษรไม่น้อยกว่า ๒.๕ เซนติเมตร บนพื้นสีขาว และต้องมีลูกศรแสดงทิศทางการปิดลิ้นไว้อย่างชัดเจน
sectionNo: 23
content: หรือแสดงควบคู่กับข้อความดังกล่าว
sectionNo: 24
content: ข้อ ๒๔ การใช้ท่ออ่อนสำหรับถังขนส่งก๊าซธรรมชาติอัด ให้ใช้เฉพาะช่วงที่ต้องการให้ท่อก๊าซขยับตัวได้เท่านั้น โดยท่ออ่อนต้องมีคุณสมบัติ ดังต่อไปนี้ (๑) ต้องเป็นท่อที่สามารถใช้กับก๊าซธรรมชาติได้ (๒) ต้องเป็นชนิดทนความดันสูงได้อย่างน้อยสี่เท่าของความดันใช้งานสูงสุด (๓)
sectionNo: 24
content: ต้องได้รับการทดสอบและตรวจสอบที่ความดันสองเท่าของความดันใช้งาน อย่างน้อยหนึ่งนาที
sectionNo: 25
content: ข้อ ๒๕ ระบบท่อก๊าซและอุปกรณ์ของถังขนส่งก๊าซธรรมชาติอัดต้องเป็นชนิดที่ใช้กับก๊าซธรรมชาติอัดโดยเฉพาะ การติดตั้งระบบท่อก๊าซและอุปกรณ์ของถังขนส่งก๊าซธรรมชาติอัด ห้ามมิให้ใช้โลหะต่างชนิดกันที่มีคุณสมบัติเมื่อสัมผัสกันแล้วมีผลทำให้เกิดการผุกร่อน
sectionNo: 25
content: การออกแบบหรือสร้างระบบท่อก๊าซและอุปกรณ์ของถังขนส่งก๊าซธรรมชาติอัด รวมทั้งการทดสอบและตรวจสอบในการออกแบบหรือสร้างดังกล่าว ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 26
content: ข้อ ๒๖ การออกแบบการติดตั้งถังขนส่งก๊าซธรรมชาติอัด ระบบท่อก๊าซ และอุปกรณ์ ต้องกระทำโดยวิศวกรซึ่งได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร
sectionNo: 4
content: หมวด ๔ การทดสอบและตรวจสอบ
sectionNo: 27
content: ข้อ ๒๗ การทดสอบและตรวจสอบถังขนส่งก๊าซธรรมชาติอัด ระบบท่อก๊าซ และอุปกรณ์ ต้องกระทำโดยผู้ทดสอบและตรวจสอบที่มีคุณสมบัติตามกฎกระทรวงว่าด้วยผู้ทดสอบและตรวจสอบที่ออกตามมาตรา ๗
sectionNo: 28
content: ข้อ ๒๘ ถังขนส่งก๊าซธรรมชาติอัดเมื่อติดตั้งเสร็จแล้วก่อนการใช้งานหรือเมื่อได้รับความเสียหายที่อาจก่อให้เกิดอันตราย ต้องได้รับการทดสอบและตรวจสอบให้เป็นไปตามมาตรฐานที่ใช้ในการออกแบบ หรือวิธีการที่ผู้ผลิตกำหนดโดยความเห็นชอบของอธิบดีกรมธุรกิจพลังงาน หรือวิธีการอื่นที่รัฐมนตรีประกาศกำหนดในราชกิจจานุเบกษา
sectionNo: 28
content: ถังขนส่งก๊าซธรรมชาติอัดต้องได้รับการทดสอบและตรวจสอบตามวาระระหว่างการใช้งาน โดยการทดสอบและตรวจสอบให้เป็นไปตามมาตรฐานที่ใช้ในการออกแบบ หรือวิธีการที่ผู้ผลิตกำหนดโดยความเห็นชอบของอธิบดีกรมธุรกิจพลังงาน หรือวิธีการอื่นที่รัฐมนตรีประกาศกำหนดในราชกิจจานุเบกษา
sectionNo: 29
content: ข้อ ๒๙ ในกรณีที่วิศวกรที่ได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกรซึ่งเป็นผู้ออกแบบการติดตั้งถังขนส่งก๊าซธรรมชาติอัดกำหนดให้มีการทดสอบและตรวจสอบถังขนส่งก๊าซธรรมชาติอัด ระบบท่อก๊าซ และอุปกรณ์ เพิ่มเติมจากข้อ ๒๘
sectionNo: 29
content: การทดสอบและตรวจสอบดังกล่าวต้องได้รับความเห็นชอบจากอธิบดีกรมธุรกิจพลังงาน และผู้ประกอบกิจการควบคุมต้องดำเนินการทดสอบและตรวจสอบตามที่วิศวกรดังกล่าวได้กำหนดไว้ด้วย ทั้งนี้ อธิบดีกรมธุรกิจพลังงานต้องพิจารณาให้ความเห็นชอบภายในสี่สิบห้าวันนับแต่วันที่ได้รับคำขอถูกต้องและครบถ้วน
sectionNo: 30
content: ข้อ ๓๐ ก่อนการใช้งานระบบท่อก๊าซและอุปกรณ์ หรือเมื่อระบบท่อก๊าซและอุปกรณ์ได้รับความเสียหายที่อาจก่อให้เกิดอันตราย ต้องได้รับการทดสอบด้วยความดันน้ำอย่างน้อยหนึ่งจุดห้าเท่าของความดันใช้งานสูงสุดของระบบท่อก๊าซ และเมื่อติดตั้งเสร็จแล้ว
sectionNo: 30
content: ต้องได้รับการตรวจสอบการรั่วซึมที่ความดันทดสอบอย่างน้อยหนึ่งจุดหนึ่งเท่าของความดันใช้งานสูงสุดของระบบท่อก๊าซ และต้องไม่มีการรั่วซึม
sectionNo: 31
content: ข้อ ๓๑ การทดสอบและตรวจสอบการรั่วซึมของระบบท่อก๊าซ ต้องกระทำทุกห้าปี โดยให้ทดสอบที่ความดันทดสอบอย่างน้อยหนึ่งจุดหนึ่งเท่าของความดันใช้งานสูงสุดของระบบท่อก๊าซ และต้องไม่มีการรั่วซึม ทั้งนี้ การทดสอบอย่างน้อยที่ความดันใช้งานสูงสุดต้องกระทำทุกหนึ่งปี
sectionNo: 32
content: ข้อ ๓๒ การทดสอบและตรวจสอบการรั่วซึมตามข้อ ๓๐ และข้อ ๓๑ ให้ใช้ก๊าซเฉื่อยหรือก๊าซธรรมชาติเท่านั้น ในกรณีที่ใช้ก๊าซธรรมชาติให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 33
content: ข้อ ๓๓ การทดสอบและปรับแต่งค่าความดันเกินพิกัดของลิ้นแบบระบายความดันของระบบท่อก๊าซ ต้องทำการทดสอบทุกหนึ่งปี และมีการบันทึกผลการทดสอบค่าความดันที่เริ่มระบายติดไว้ที่ระบบท่อก๊าซด้วย ในกรณีที่มีการนำลิ้นแบบระบายความดันใหม่มาติดตั้งแทนของเดิม
sectionNo: 33
content: ลิ้นแบบระบายความดันดังกล่าวต้องมีอัตราการระบายเท่ากับค่าความดันเกินพิกัดของลิ้นแบบระบายความดันเดิม และสามารถใช้กับระบบท่อก๊าซได้
sectionNo: 34
content: ข้อ ๓๔ ลิ้นแบบระบายของอุปกรณ์ควบคุมความดันเกินพิกัดของถังขนส่งก๊าซธรรมชาติอัดต้องได้รับการทดสอบและตรวจสอบทุกห้าปี
sectionNo: 35
content: ข้อ ๓๕ ปลั๊กแบบหลอมละลายได้และฝาครอบปะทุของอุปกรณ์ควบคุมความดันเกินพิกัดของถังขนส่งก๊าซธรรมชาติอัด ต้องผ่านการตรวจสอบทุกห้าปีว่าไม่มีส่วนใดชำรุดเสียหาย
sectionNo: 36
content: ข้อ ๓๖ ถังขนส่งก๊าซธรรมชาติอัด ระบบท่อก๊าซ และอุปกรณ์ ตลอดจนโครงสร้างที่ยึดทั้งหมด ต้องได้รับการทดสอบและตรวจสอบโดยวิธีการตรวจพินิจด้วยสายตาจากภายนอกทุกหนึ่งปี ว่ามีความมั่นคงแข็งแรงเพียงพอ
sectionNo: 36
content: ในกรณีที่มีการทดสอบและตรวจสอบโดยวิธีการตรวจพินิจด้วยสายตาตามวรรคหนึ่งแล้วสงสัยว่ามีความเสียหายหรือพื้นที่ผุกร่อนหรือความชำรุดอื่นที่อาจก่อให้เกิดอันตราย ให้ถอดโครงสร้างและสายรัดต่าง ๆ ที่ปิดบังตัวถังเพื่อให้สามารถตรวจพินิจด้วยสายตาได้โดยละเอียดทั้งหมด
sectionNo: 36
content: ในกรณีที่มีการทดสอบและตรวจสอบตามวรรคสองแล้วพบว่ามีความเสียหายหรือพื้นที่ผุกร่อนหรือความชำรุดอื่นที่อาจก่อให้เกิดอันตราย ให้นำความในข้อ ๒๘ วรรคหนึ่ง หรือข้อ ๓๐ มาใช้บังคับด้วยโดยอนุโลม
sectionNo: 37
content: ข้อ ๓๗ มาตรวัดความดันของระบบท่อก๊าซต้องได้รับการปรับเทียบทุกสามปี ในกรณีที่มีการนำมาตรวัดความดันใหม่มาติดตั้งแทนของเดิม มาตรวัดความดันดังกล่าวต้องสามารถใช้กับระบบท่อก๊าซได้ และต้องผ่านการปรับเทียบทุกสามปี
sectionNo: 5
content: หมวด ๕ ระบบไฟฟ้า
sectionNo: 38
content: ข้อ ๓๘ ในกรณีที่มีระบบไฟฟ้าภายในโกร่งป้องกัน เครื่องใช้ไฟฟ้า อุปกรณ์ไฟฟ้า และบริภัณฑ์จะต้องเป็นชนิดป้องกันการระเบิด และจะต้องมีการทดสอบและตรวจสอบระบบไฟฟ้าก่อนการใช้งานและทุกหนึ่งปี ต้องมีการทดสอบและตรวจสอบโดยผู้ทดสอบและตรวจสอบซึ่งมีคุณสมบัติตามกฎกระทรวงว่าด้วยผู้ทดสอบและตรวจสอบที่ออกตามมาตรา ๗
sectionNo: 39
content: ข้อ ๓๙ การติดตั้งระบบไฟฟ้าภายในโกร่งป้องกัน ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 40
content: ข้อ ๔๐ สายดินของรถขนส่งก๊าซธรรมชาติอัดและรถบรรทุกก๊าซธรรมชาติอัดต้องได้รับการตรวจสอบก่อนการใช้งานและทุกหนึ่งปี ตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 6
content: หมวด ๖ การรับและการจ่ายก๊าซธรรมชาติอัด
sectionNo: 41
content: ข้อ ๔๑ การรับ การจ่าย และการถ่ายเทก๊าซธรรมชาติอัด และการขับรถขนส่งก๊าซธรรมชาติอัด รถบรรทุกก๊าซธรรมชาติอัด และรถไฟขนส่งก๊าซธรรมชาติอัด ต้องกระทำโดยผู้ปฏิบัติงานที่ผ่านการฝึกอบรมตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิงที่ออกตามมาตรา ๗
sectionNo: 42
content: ข้อ ๔๒ การรับหรือจ่ายก๊าซธรรมชาติอัด ต้องกระทำภายในสถานที่ที่ได้รับใบรับแจ้งการประกอบกิจการควบคุมประเภทที่ ๒ หรือสถานที่ที่ได้รับใบอนุญาตประกอบกิจการควบคุมประเภทที่ ๓ ตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต
sectionNo: 42
content: และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง
sectionNo: 43
content: ข้อ ๔๓ การรับหรือจ่ายก๊าซธรรมชาติอัดจากถังขนส่งก๊าซธรรมชาติอัดต้องมีการต่อสายดินเพื่อถ่ายเทประจุไฟฟ้าตลอดเวลาที่ทำการรับหรือจ่ายก๊าซธรรมชาติอัด การต่อสายดินให้เป็นไปตามมาตรฐานของสมาคมวิศวกรรมสถานแห่งประเทศไทย ในพระบรมราชูปถัมภ์ หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 44
content: ข้อ ๔๔ การรับหรือจ่ายก๊าซธรรมชาติอัดที่มีการใช้เครื่องสูบอัด เครื่องสูบอัดนั้นต้องเป็นชนิดที่ใช้กับก๊าซธรรมชาติอัดโดยเฉพาะ และมีระบบป้องกันความดันก๊าซเกินพิกัดของความดันที่ออกแบบไว้สำหรับถังขนส่งก๊าซธรรมชาติอัดนั้น
sectionNo: 44
content: การใช้ระบบอื่นในการรับหรือจ่ายก๊าซธรรมชาติอัดต้องเป็นไปตามที่อธิบดีกรมธุรกิจพลังงานเห็นชอบ
sectionNo: 7
content: หมวด ๗ การป้องกันและระงับอัคคีภัย
sectionNo: 45
content: ข้อ ๔๕ การขนส่งก๊าซธรรมชาติอัด ผู้ประกอบกิจการควบคุมต้องจัดให้มีเครื่องดับเพลิง และมีมาตรการป้องกันและระงับอัคคีภัย ตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 46
content: ข้อ ๔๖ การติดป้ายอักษร ภาพ และเครื่องหมายของรถขนส่งก๊าซธรรมชาติอัด รถบรรทุกก๊าซธรรมชาติอัด และรถไฟขนส่งก๊าซธรรมชาติอัด ให้เป็นไปตามประกาศกรมการขนส่งทางบกว่าด้วยป้ายอักษร ภาพ และเครื่องหมายของรถบรรทุกวัตถุอันตรายซึ่งออกตามกฎหมายว่าด้วยการขนส่งทางบก
sectionNo: 47
content: ข้อ ๔๗ ผู้ประกอบกิจการควบคุมต้องมีเอกสารข้อมูลความปลอดภัยที่ระบุถึงคุณสมบัติของก๊าซธรรมชาติ ความเป็นอันตราย และคู่มือวิธีปฏิบัติกรณีเกิดเหตุฉุกเฉินสำหรับถังขนส่งก๊าซธรรมชาติอัด พร้อมทั้งใบกำกับการขนส่ง ปริมาณก๊าซธรรมชาติอัดที่ขนส่ง
sectionNo: 47
content: ชื่อและหมายเลขโทรศัพท์ของผู้รับผิดชอบที่สามารถติดต่อเพื่อสอบถามถึงข้อมูลเกี่ยวกับก๊าซธรรมชาติอัดนั้น
sectionNo: 8
content: หมวด ๘ การปฏิบัติเมื่อเกิดอุบัติเหตุ
sectionNo: 48
content: ข้อ ๔๘ ในกรณีที่เกิดอุบัติเหตุแก่รถขนส่งก๊าซธรรมชาติอัด รถบรรทุกก๊าซธรรมชาติอัด หรือรถไฟขนส่งก๊าซธรรมชาติอัด หากมีการทดสอบและตรวจสอบแล้วพบว่าถังขนส่งก๊าซธรรมชาติอัด ระบบท่อก๊าซและอุปกรณ์ไม่ได้รับความเสียหายและไม่อาจก่อให้เกิดอันตรายได้ ถังขนส่งก๊าซธรรมชาติอัด
sectionNo: 48
content: ระบบท่อก๊าซและอุปกรณ์ดังกล่าวไม่ต้องได้รับการทดสอบและตรวจสอบตามข้อ ๒๘ วรรคหนึ่ง หรือข้อ ๓๐ แล้วแต่กรณี แต่ถ้ามีการถอดท่อก๊าซหรืออุปกรณ์ออกจากถังขนส่งก๊าซธรรมชาติอัดแล้วนำกลับเข้าไปติดตั้งใหม่
sectionNo: 48
content: ระบบท่อก๊าซและอุปกรณ์ดังกล่าวจะต้องได้รับการตรวจสอบการรั่วซึมอย่างน้อยหนึ่งจุดหนึ่งเท่าของความดันใช้งานสูงสุดของระบบท่อก๊าซ และต้องไม่มีการรั่วซึม
sectionNo: 49
content: ข้อ ๔๙ ในกรณีที่เกิดอุบัติเหตุและทำให้ถังขนส่งก๊าซธรรมชาติอัด ระบบท่อก๊าซ และอุปกรณ์ชำรุดเสียหายจนเป็นผลให้ก๊าซธรรมชาติรั่วไหลหรือเกิดเหตุเพลิงไหม้ ให้ผู้ประกอบกิจการควบคุมแจ้งต่ออธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายโดยพลัน
sectionNo: 49
content: และรายงานการเกิดอุบัติเหตุเป็นลายลักษณ์อักษรภายในยี่สิบสี่ชั่วโมงนับจากเวลาที่เกิดอุบัติเหตุ หลักเกณฑ์ วิธีการ และแบบรายงานการเกิดอุบัติเหตุตามวรรคหนึ่ง ให้เป็นไปตามที่รัฐมนตรีประกาศกำหนดในราชกิจจานุเบกษา
sectionNo: 50
content: ข้อ ๕๐ ในกรณีที่รถขนส่งก๊าซธรรมชาติอัด รถบรรทุกก๊าซธรรมชาติอัด หรือรถไฟขนส่งก๊าซธรรมชาติอัด ประสบอุบัติเหตุร้ายแรงจนส่งผลกระทบต่อความแข็งแรงของถังขนส่งก๊าซธรรมชาติอัด ให้ทำการระบายก๊าซธรรมชาติสู่บรรยากาศ โดยปฏิบัติ ดังต่อไปนี้ (๑) กรณีที่เป็นพื้นที่โล่งซึ่งอากาศถ่ายเทได้สะดวก
sectionNo: 50
content: ไม่มีอาคารหรือสิ่งปลูกสร้างอยู่ในบริเวณใกล้เคียงหรือไม่อยู่ในย่านชุมชนหรือใกล้แหล่งที่อาจเกิดประกายไฟ ให้ปล่อยก๊าซธรรมชาติสู่บรรยากาศได้ โดยอาจปล่อยก๊าซไนโตรเจนเพื่อเจือจางควบคู่ไปกับการปล่อยก๊าซธรรมชาตินั้น (๒) กรณีที่เป็นพื้นที่ชุมชนหรือใกล้แหล่งที่อาจเกิดประกายไฟ
sectionNo: 50
content: ให้ปล่อยก๊าซธรรมชาติสู่บรรยากาศได้โดยต้องปล่อยก๊าซไนโตรเจนหรือสารอื่นเพื่อเจือจางควบคู่ตลอดเวลา หรือใช้วิธีการอื่นที่มีความปลอดภัยเพียงพอ
sectionNo: 51
content: ข้อ ๕๑ ในกรณีที่เกิดอุบัติเหตุและกรณีที่มีความจำเป็นต้องถ่ายเทก๊าซธรรมชาตินั้น ให้ถ่ายเทก๊าซธรรมชาติจากถังขนส่งก๊าซธรรมชาติอัดดังกล่าวไปยังถังขนส่งก๊าซธรรมชาติอัดอื่นที่ได้รับอนุญาต
sectionNo: 51
content: โดยต้องปฏิบัติตามหลักเกณฑ์และวิธีการถ่ายเทก๊าซธรรมชาติเมื่อเกิดอุบัติเหตุที่กำหนดไว้ในคู่มือวิธีปฏิบัติกรณีเกิดเหตุฉุกเฉินสำหรับถังขนส่งก๊าซธรรมชาติอัด
sectionNo: 9
content: หมวด ๙ การเลิกใช้งานถังขนส่งก๊าซธรรมชาติอัด
sectionNo: 52
content: ข้อ ๕๒ ในกรณีที่ผู้ประกอบกิจการควบคุมประสงค์จะเลิกใช้งานถังขนส่งก๊าซธรรมชาติอัด ผู้ประกอบกิจการควบคุมต้องแจ้งยกเลิกการใช้งานถังขนส่งก๊าซธรรมชาติอัดต่ออธิบดีกรมธุรกิจพลังงาน โดยจะต้องมีการรับรองจากผู้ทดสอบและตรวจสอบซึ่งมีคุณสมบัติตามกฎกระทรวงว่าด้วยผู้ทดสอบและตรวจสอบที่ออกตามมาตรา ๗
sectionNo: 52
content: ว่าไม่มีก๊าซธรรมชาติค้างอยู่ในถังขนส่งก๊าซธรรมชาติอัดดังกล่าว การแจ้งยกเลิกการใช้งานถังขนส่งก๊าซธรรมชาติอัดตามวรรคหนึ่ง ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 53
content: ข้อ ๕๓ ถังขนส่งก๊าซธรรมชาติอัดที่ได้รับความเสียหายจากอุบัติเหตุหรือไฟไหม้ที่อาจก่อให้เกิดอันตราย หรือที่ไม่ผ่านการทดสอบและตรวจสอบตามข้อ ๒๘ หรือข้อ ๒๙ หรือโดยเหตุประการอื่นจนทำให้ไม่สามารถใช้งานต่อไปได้
sectionNo: 53
content: อธิบดีกรมธุรกิจพลังงานหรือผู้ซึ่งอธิบดีกรมธุรกิจพลังงานมอบหมายอาจสั่งให้ทำลายถังขนส่งก๊าซธรรมชาติอัดดังกล่าวได้ โดยผู้ประกอบกิจการควบคุมเป็นผู้รับผิดชอบค่าใช้จ่ายในการทำลายที่เกิดขึ้น การทำลายถังขนส่งก๊าซธรรมชาติอัดตามวรรคหนึ่ง ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
content: บทเฉพาะกาล
sectionNo: 54
content: ข้อ ๕๔ ผู้ประกอบกิจการควบคุมซึ่งได้รับใบอนุญาตให้ใช้ถังขนส่งก๊าซธรรมชาติอัดอยู่ในวันก่อนวันที่กฎกระทรวงนี้ใช้บังคับ ต้องปฏิบัติให้ถูกต้องตามกฎกระทรวงนี้ เว้นแต่ (๑) ข้อ ๖ ข้อ ๑๑ (๒) ข้อ ๒๕ วรรคหนึ่งและวรรคสาม ข้อ ๓๘ ข้อ ๓๙ ข้อ ๔๕ ข้อ ๔๖ และข้อ ๔๗
sectionNo: 54
content: ต้องปฏิบัติให้ถูกต้องภายในหนึ่งปีนับแต่วันที่กฎกระทรวงนี้ใช้บังคับ (๒) ถังขนส่งก๊าซธรรมชาติอัดที่มีลักษณะไม่เป็นไปตามที่กำหนดไว้ในข้อ ๘ และข้อ ๙ (๑) และ (๒) ให้ใช้งานต่อไปได้ตามเงื่อนไขที่ผู้อนุญาตกำหนด
sectionNo: 55
content: ข้อ ๕๕ ในระหว่างที่ยังไม่มีกฎกระทรวงว่าด้วยผู้ทดสอบและตรวจสอบที่ออกตามมาตรา ๗ ให้การทดสอบและตรวจสอบตามกฎกระทรวงนี้ดำเนินการโดยวิศวกรทดสอบและตรวจสอบหรือผู้ตรวจสอบระบบไฟฟ้าตามประกาศกรมธุรกิจพลังงานที่ออกตามประกาศกระทรวงพลังงาน เรื่อง หลักเกณฑ์และมาตรฐานความปลอดภัยของสถานีบริการก๊าซธรรมชาติ
sectionNo: 55
content: ที่กรมธุรกิจพลังงานมีอำนาจหน้าที่รับผิดชอบ พ.ศ. ๒๕๔๖ ลงวันที่ ๗ ตุลาคม พ.ศ. ๒๕๔๖ และประกาศกระทรวงพลังงาน เรื่อง หลักเกณฑ์และมาตรฐานความปลอดภัยของสถานที่ใช้ก๊าซธรรมชาติ ที่กรมธุรกิจพลังงานรับผิดชอบ พ.ศ. ๒๕๕๐ ลงวันที่ ๑๖ มกราคม พ.ศ. ๒๕๕๐
content: ให้ไว้ ณ วันที่ ๓๐ เมษายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ วรรคหนึ่ง (๑) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับการขนส่ง ลักษณะของถังหรือภาชนะที่ใช้ในการขนส่ง วิธีการปฏิบัติงาน
content: และการจัดให้มีและบำรุงรักษาอุปกรณ์หรือเครื่องมืออื่นใด เพื่อประโยชน์ในการดูแลรักษาความปลอดภัย ป้องกันอัคคีภัย และระงับเหตุเดือดร้อนรำคาญ หรือความเสียหาย หรืออันตรายอื่นใดที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อม จากการขนส่งก๊าซธรรมชาติอัด
content: รวมทั้งกำหนดการอื่นใดอันจำเป็นเพื่อให้บรรลุวัตถุประสงค์ในการปฏิบัติตามพระราชบัญญัติดังกล่าว จึงจำเป็นต้องออกกฎกระทรวงนี้